Rekenaar vreugde – Kouevuur
Mei 23, 2014 Son
Kan mens so in vervoering raak oor ‘n nuwe rekenaar? Al het jy dit nog nie eers gekry nie. Al is dit nie eers jou eie persoonlike een nie, maar jou werk se een.
Die rekenaar waarop ek tans werk, het ek hier kom kry. By nadere ondersoek is gevind dat hy hier aangekom het in 2008 en dat sy “warranty” al in 2011 verval het. Ek het maar so aangekap met die ding totdat die baas ‘n week gelede vir my gevra het om ‘n lysie te maak van al die laptops wat vervang moet word (normaalweg hou ons hulle net 3 jaar) en ek die brainwave kry om ‘n slag uit te vind hoe oud is my desktop. Val ek amper flou.
Nou moet ek darem sê dat daar nie juis fout is met die huidige een nie – werk nogal heel vinnig en het my nog nie een dag se probleme gegee nie. Het ‘n redelik RAM en meer as genoeg hardeskyf plek ook. Maar die nuwe een, die ene wat ek nou SELF kon uitkies, wat eers oor twee weke kom, is so ‘n slimline ene. En ek dink dit gaan ‘n ‘sy’ wees. ‘n Slanke dame. Vaartbelyn en blitsvinnig. Amper soos ‘n sportmotor.
Met ‘n ekstra groot skerm. En ‘n powersound booster iets. My tone krul al klaar om by die gedagte daaraan. Dit gaan saans moeilik wees om huis toe te gaan en my nuwe rekenaar by die werk te los. En naweke…ai!
Mmm – ja, ek weet ek is bietjie weird – gadget weird. Ek kan nie meer wag nie. Dis beter as krismis.
Previous Post Die wêreld in my badkamer
Next Post Windverwaaide Julie-gedagtes
20 thoughts on “Rekenaar vreugde”
Junie 2, 2014 om 1:36 nm
ag jy mag – geniet dit !!
Junie 2, 2014 om 4:05 nm
Ek moet nog twee weke wag vir hom 😥 Maar ek het vandag iets anders gekry wat vir my BAIE beteken. Sal jou later vertel 😀
Junie 2, 2014 om 6:52 nm
oe, klink interessant … sal jou groen liggie op gmail dophou … 😉
Junie 1, 2014 om 6:46 vm
Jy wil nie weet waarop ek werk nie!
Junie 2, 2014 om 4:04 nm
Mei 31, 2014 om 11:57 nm
Ek ken daai gevoel voor nuwe tegnologie op jou lessenaar beland. Geniet haar!
Mei 30, 2014 om 8:40 vm
Ek is mos kluit se kind met tegnologie. Nie dat ek phobies of iets is nie, die goed breek net in my omtrek. Die natuurlike aanleg ontbreek by my ( :
Geniet jou vaartbelynde nuwe masjien. Ek vermoed ek moenie hardop erken dat ek op masjien drie is sedert ek by my werk is nie.
Darem net een het ek dood gewerk. Die ander het natuurlike oorsake gehad!
Mei 27, 2014 om 12:26 nm
Natuurlik is dit iets om na uit te sien!!! Geniet haar 😉
Mei 26, 2014 om 8:14 vm
Om ‘n nuwe rekenaar te kry is soos om ‘n nuwe stoof te kry. Jy wéét net dit gaan ‘n positiewe verskil in jou lewe maak, al voel mens ‘n klein bietjie verspot om só opgewonde daaroor te raak.
Mei 24, 2014 om 1:14 nm
Miskien moet jy maar die nuwe rekenaar saans en naweke huis toe neem… dalk moet jy net ietsie vir die werk doen, jy weet. 😉
Mei 23, 2014 om 6:07 nm
Geniet haar! 😉
Mei 23, 2014 om 5:51 nm
MaanKind het my voorgespring. Ek wou maar net weet, uit pure nuuskierigheid.
Ek hoop die nuwe slanke dame is net so goed vir jou soos die grysaard. Jy weet, vrouens kan maar baie temperamenteel wees.
Mei 23, 2014 om 4:33 nm
Annie brand, kouevuur …
Mei 23, 2014 om 3:47 nm
Wat maak hulle met die ou laptops? Kan julle vriende dit nie kry nie?
Mei 23, 2014 om 3:49 nm
Dit word na ‘n sekere tyd op ‘n veiling verkoop – vir redelik goedkoop. Jy kan tender daarop.
Mei 23, 2014 om 6:51 nm
Laat kry vir my details asb?
Mei 23, 2014 om 9:03 nm
Sal jou laat weet sodra ons kan tender 🙂
Mei 23, 2014 om 3:16 nm
Ai, hoe beny ek jou…Ek wil ook so graag ‘n nuwe rekenaar hê, maar die geld ontbreek. Die lewe is mos maar stief met ons mense wat vryskut werk. Ek sit nog met Windows 7 en Office 2007. As ek die winkels binnestap en ek sien die mooiste Windows 8 en Office 2013, dan sug ek maar net. En die groot joppie wat my genoeg geld sal gee om my “vuurwa” te koop, kom ook net nie in nie. Iewers het my skip gesink.
Mei 23, 2014 om 3:22 nm
Toemaar – hierdie nuwe een is ook nie MYNE nie, maar ek kan ‘haar’ darem bestuur – daagliks 😉